# Carlo Lauberg

Carlo Lauberg (italià: Carlo Giovanni Lauberg) (Teano, 8 de setembre de 1762 - antic 1r districte de París, 2 de novembre de 1834). conegut en francès com Charles-Jean Laubert, va ser un científic i revolucionari italo-francès.

## Vida i obra

Lauberg va néixer a Teano, fill d'un militar, originari de França, que estava al servei del rei Carles III d'Espanya. Va estar a Roma per a fer d'ensenyant i va tornar a Nàpols el 1784. A Nàpols, va ser professor privat de ciències i professor de química a l'Acadèmia Militar Nunziatela, on va fer amistat amb Annibale Giordano. Entre els dos van fundar una escola privada en la que es parlava de matemàtiques, de química i de "doctrines democràtiques". Entre els dos van publicar un llibre en dos volums titulat Principi analitici delle matematiche (1792).
El 1794, les operacions policials van posar en evidència l'existència de dos clubs jacobins. dels quals n'eren impulsors Lauberg i Giordano, entre d'altres. La consequent repressió política va portar a Lauberg a l'exili a França i a Giordano a la presó.
A finals de 1798 va retornar a Nàpols amb l'exèrcit francès. Allà va fundar el periòdic Il Monitore Napoletano i va ser nomenat primer president del govern provisional de la República Partenopea. El 1799, amb la tornada de Ferran IV i la caiguda de la república, es va exiliar a França definitivament. A França, on cop nacionalitzat i sota el nom de Charles-Jean Laubert, va ser farmacèutic militar la resta de la seva vida, sota els auspicis de l'Acadèmia de Medicina.
El 1808 va ser nomenat farmacèutic en cap de l'exèrcit napoleònic a Espanya, on va freqüentar una petita societat acadèmica en la que va prendre contacte amb José Antonio Pavón i de Hipólito Ruiz López i arrel d'aquesta coneixença, va fer estudis sobre les plantes del gènere cincona (quininas) que estan a l'origen del descobriment de la quinina.
El 1812 va ser nomenat farmacèutic en cap de la Grande Armée i va participar en la campanya de Rússia, acabant sent empresonat a Leipzig.
El 1822, en fer-se un cordó sanitari als Pirineus per controlar la febre groga, va ser nomenat farmacèutic en cap de l'expedició.
Va morir a París el 1834 i, seguint els seus desigs, va ser enterrat humilment en terra amb la presència de només dotze persones per ell escollides.

## Referències

* ↑ Peumery, 1981, p. 91.
* ↑ Mazzotti, 2023, p. 45-46.
* ↑ Davis, 2006, p. 76.
* ↑ Peumery, 1981, p. 93.
* ↑ Battaglini, 1999, p. 16.
* ↑ Bouvet, 1960, p. 364.
* ↑ Labrude, 2004, p. 665.
* ↑ Fernándes Pérez i Garmendia Salvador, 2024, p. 585-586.
* ↑ Peumery, 1981, p. 94.
* 1 2 Peumery, 1981, p. 95.
* ↑ Ferrandis, 2018, p. 219.

## Bibliografia

* Battaglini, Mario. Il Monitore Napolitano: 1799 (en italià). Guida Editori, 1999. ISBN 978-88-7188-280-2.
* Bouvet, Maurice «Les sept pharmaciens militaires décorés de l'Ordre Impérial de La Réunion (1812-1813)» (en francès). Revue d'Histoire de la Pharmacie, Num. 166, 1960, pàg. 362-366. ISSN: 0035-2349.
* Davis, John A. Naples and Napoleon: Southern Italy and the European Revolutions, 1780-1860 (en anglès). Oxford University Press, 2006. ISBN 978-0-19-820755-9.
* Fernándes Pérez, Joaquín; Garmendia Salvador, Alfonso. «Hisoria de uno de los últimos restos del naufragio: la quinología de la Nueva Granada». A: Miguel Ángel Puig-Samper, José María López Sánchez, Marcos Prados Martín, Alba Lérida Jiménez (eds.). Ciencia, Técnica y Libertad en España (en castellà). Sociedad Española de Historia de las Ciencias y las Técnicas, 2024, p. 565-598. ISBN 978-84-9744-456-9.
* Ferrandis, Jean-Jacques «États sanitaires des armées françaises en Espagne Campagnes de 1808-1814 et 1823» (en francès). Histoire des Sciences médicales, Vol. 42, Num. 2, 2018, pàg. 215-223. ISSN: 0440-8888.
* Labrude, Pierre «Pharmaciens militaires» (en francès). Revue d'Histoire de la Pharmacie, Num. 344, 2004, pàg. 664-666. ISSN: 0035-2349.
* Mazzotti, Massimo. Reactionary Mathematics: A Genealogy of Purity (en anglès). University of Chicago Press, 2023. ISBN 978-0-226-82674-5.
* Peumery, Jean-Jacques «Charles-Jean Laubert (1762-1834), pharmacologiste, membre de l'Académie royale de médecine» (en francès). Histoire des Sciences médicales, Vol. 15, Num. 1, 1981, pàg. 91-98. ISSN: 0440-8888.

## Enllaços externs

* De Lorenzo, Renata. «Lauberg, Carlo Giovanni» (en italià). Dizionario Biografico degli Italiani, 2005. [Consulta: 19 març 2025].